У выніку актыўнай мэтанакіраванай дзейнасці Беларускага дзяржаўнага педагагічнага ўніверсітэта імя Максіма Танка адносіны маладых людзей і іх бацькоў да педпрафесіі палепшыліся. З 2014 года ў педагагічным універсітэце пачаў расці конкурс на некаторыя спецыяльнасці. Напрыклад, у гэтым годзе на 1160 месцаў было пададзена больш за 3000 заяў. “Уступная кампанія гэтага года адзначалася высокай матывацыяй абітурыентаў. Да нас прыйшоў моцны абітурыент: тры чвэрці фактычна гатовы да работы педагогамі. У пяць разоў сярод абітурыентаў павялічылася колькасць выпускнікоў гімназій і ліцэяў. Па пяці спецыяльнасцях прахадны бал склаў больш за 310 балаў”, — заўважыў рэктар педагагічнага ўніверсітэта.